**Тематични направления за магистърски тези /в рамките на всяко тематично направление могат да бъдат формулирани много конкретни теми/**

**Студентите могат да договорят с научния ръководител и други теми, извън примерните тематични направления**

**МЕЖДУНАРОДНИ ФИНАНСИ /проф.Статева/**

1. Международни финансови центрове. Лондон като финансов център в ЕС и извън него. Европейски финансови центрове – развития в съвременните условия. Азиатски финансови центрове.

2. Национални парични единици с международни функции – развития и съвременни тенденции. Китайският юан и използването му в международната сфера – нови развития и перспективи

3. Глобални и регионални финансови институции в съвременния свят – политики и проблеми в дейността. Международният валутен фонд, Световната банка, ЕИБ, ЕБВР и други.

4. Европейски паричен съюз – актуални развития. Разширяване на еврозоната – възможности и проблеми. Присъединяване на България към еврозоната – проблеми и актуален анализ. Балтийските икономики в паричния съюз и валидни уроци за България.

5. Парична политика на централни банки в съвременните условия – параметри, сравнения и ефекти за реалната икономика. Европейската централна банка, Федералната резервна система, Английската централна банка, Японската централна банка и др.

6. Проблемът публични дългове в съвременния свят – фактори, развитие и ефекти. Анализ на кризи на публични дългове – уроци и прогнози.

7. Актуални развития в сферата на международния туризъм в съвременния свят – преплитане на валутен и политически фактор. България и международният туризъм.

**Финансови деривати /проф.Статева/**

1. Съвременни проявления на валутен, лихвен и други форми на финансов риск. Финансови инструменти за хеджиране на различни форми на финансов риск – анализ на конкретни ситуации и примери. Международни компании и техният опит за управление на различни форми на финансов риск.

2. Кредитен риск в съвременния свят – използване на кредитни деривати за хеджиране, актуални развития и примери за банки и др.

3. Фючърс търговия и опционна търговия в държави от Централна и Източна Европа – развития и проблеми.

4. Съвременни аспекти на регулирането на пазарите за финансови деривати. Нови развития и тенденции в сферата.

5. Хедж фондовете в съвременните условия – методи и модели за финансиране и управление на рискове на финансовите пазари.

**Инвестиционен мениджмънт** **/доц.Бонева/**

**Бюджет и бюджетна политика на ЕС** **/доц.Бонева/**

1. Инвестиционен мениджмънт – управленски решения при подбора на инвестиционна стратегия в международния бизнес.

2. Съвременна портфейлна теория. Структуриране на инвестиционен портфейл. Ребалансиране на портфейли.

3. Влияние на данъците върху инвестионните стратегии в международния бизнес и цените на финансовите активи.

4. Анализ на управлението и дейността на „новите“ борси /за търговия с електрическа енергия, въглеродни емисии, криптовалути и др./ в сравнителен план с класическите стокови и фондови борси.

5. Финансиране от ЕС за България. Анализ на финансовите аспекти на конкретен фонд, програма или проект, съфинансиран от ЕС.

6. Бюджет на ЕС. Многогодишна финансова рамка на ЕС. Анализ на финансирането за определен сектор от икономиката.

7. Финансова дисциплина на ЕС: актуални проблеми и предизвикателства.

**Капиталови пазари /проф. Александрова/**

1. Динамика на развитие на финансовите пазари – характеристики и детерминанти.

2. Асиметрична информация на капиталовите пазари.

3. Състояние и проблеми в търговията на пазара на акции и облигации.

4. Ликвидност, въздействие на пазара и оптимални стратегии за търговия.

5. Прогнозиране на волатилността на капиталовите пазари /технически, фундаментален и статистически анализ/.

6. Възвръщаемост и волатилност на финансовите пазари.

7. Търговия с индекси на финансовите пазари.

8. Колективни схеми на инвестиране – характеристики. Инвестиционни фондове – развитие, ползи и възвръщаемост.

9. Специфични рискове при инвестиции във финансови инструменти – практика на управление и хеджиране.

10. Психология на трейдърите/инвеститорите на капиталовите пазари. Детерминанти на поведението.

**Регулиране на финансовите пазари** **/доц.Кирова/**

1. Съвременни аспекти на регулирането на финансовите пазари.

2. Структура на финансовите системи на отделни държави /САЩ, Еврозона, Англия, Япония/.

3. Роля на Г-20 и глобалните финансови институции за осигуряване на финансова стабилност.

4. Европейска надзорна и регулаторна рамка на финансовите пазари. Банков съюз. Съюз на капиталовите пазари.

5. Финтех и предизвикателствата за традиционните участници на финансовите пазари и регулаторите.

**Психологически фактори на финансовите пазари** **/доц. Данов/**

1. Ролята на психологическите фактори, влияещи върху международните финансови пазари.